title: Deċiżjoni tal-Kunsill 2014/130/PESK tal- 10 ta’ Marzu 2014 li testendi l-mandat tar-Rappreżentant Speċjali tal-Unjoni Ewropea għas-Saħel

text:
               12.3.2014

               MT

               Il-Ġurnal Uffiċjali tal-Unjoni Ewropea

               L 71/14

         DEĊIŻJONI TAL-KUNSILL 2014/130/PESK
   tal-10 ta’ Marzu 2014
   li testendi l-mandat tar-Rappreżentant Speċjali tal-Unjoni Ewropea għas-Saħel
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea u, b'mod partikolari l-Artikolu 31(2) u l-Artikolu 33 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fit-18 ta' Marzu 2013, il-Kunsill adotta d-Deċiżjoni 2013/133/PESK (1) li taħtar lis-Sur Michel Dominique REVEYRAND – DE MENTHON bħala r-Rappreżentant Speċjali tal-Unjoni Ewropea (RSUE) għas-Saħel. Il-mandat tar-RSUE għandu jiskadi fit-28 ta Frar 2014.

               (2)

               Il-mandat tar-RSUE għandu jiġi estiż għal perijodu ulterjuri ta' 12-il xahar.

               (3)

               Ir-RSUE ser jimplimenta l-mandat tiegħu fil-kuntest ta' sitwazzjoni li tista' tiddeterjora u li tista' xxekkel il-kisba tal-objettivi tal-azzjoni esterna tal-Unjoni kif jinsabu fl-Artikolu 21 tat-Trattat,

         ADOTTA DIN ID-DEĊIŻJONI:
   Artikolu 1
   Rappreżentant Speċjali tal-Unjoni Ewropea
   1.   Il-mandat tas-Sur Michel Dominique REVEYRAND – DE MENTHON bħala r-RSUE għas-Saħel qed jiġi b'dan estiż għall-perijodu mill-1 ta' Marzu 2014 sat-28 ta' Frar 2015. Il-mandat tar-RSUE jista' jintemm qabel, jekk il-Kunsill jiddeċiedi hekk, fuq proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà (RGħ).
   2.   Għall-finijiet tal-mandat tar-RSUE, ir-reġjun tas-Saħel huwa definit bħala l-fokus primarju tal-Istrateġija tal-UE għas-Sigurtà u l-Iżvilupp fis-Saħel (“l-Istrateġija”), jiġifieri l-Mali, il-Mawritanja u n-Niġer. Għal kwistjonijiet b'implikazzjonijiet reġjonali usa', għandu jkun hemm kuntatti mir-RSUE ma' pajjiżi ġirien u entitajiet reġjonali jew internazzjonali oħra lil hinn mis-Saħel, kif ikun meħtieġ.
   3.   Fid-dawl tal-ħtieġa għal approċċ reġjonali għall-isfidi inter-relatati fis-Saħel li qed jiffaċċja r-reġjun, ir-RSUE għas-Saħel għandu jaħdem f'konsultazzjoni stretta ma' RSUE rilevanti oħrajn inklużi RSUE għar-reġjun tal-Mediterran ta' Isfel, ma' RSUE għad-Drittijiet tal-Bniedem u ma' RSUE għall-Unjoni Afrikana.
   Artikolu 2
   Objettivi ta' politika
   1.   Il-mandat tar-RSUE għandu jkun ibbażat fuq l-objettiv ta' politika tal- tal-Unjoni relattivament għas-Saħel bħala kontribuzzjoni attiva għall-isforzi reġjonali u internazzjonali biex jinkisbu l-paċi, is-sigurtà u l-iżvilupp fir-reġjun. Ir-RSUE għandu addizzjonalment jimmira li jsaħħaħ il-kwalità, l-intensità u l-impatt tal-impenn pluridimensjonali tal-Unjoni fis-Saħel.
   2.   Ir-RSUE għandu jikkontribwixxi għall-iżvilupp u l-implimentazzjoni tal-approċċ tal-Unjoni fl-aspetti kollha tal-azzjoni tal-Unjoni, partikolarment fl-oqsma ta' politika, ta' sigurtà u ta' żvilupp, inkluża l-Istrateġija, u għall-koordinazzjoni tal-istrumenti rilevanti kollha għall-azzjonijiet tal-Unjoni.
   3.   L-ewwel prijorità għandha tingħata lill-Mali u lid-dimensjonijiet reġjonali tal-konflitt hemmhekk.
   4.   Rigward il-Mali, l-objettivi tal-politika tal-Unjoni huma mmirati sabiex, permezz tal-użu koordinat u effettiv tal-istrumenti kollha tagħha, jippromwovu r-ritorn tal-Mali u tal-poplu tiegħu fuq triq ta' paċi, rikonċiljazzjoni, sigurtà u żvilupp.
   Artikolu 3
   Mandat
   1.   Sabiex jinkisbu l-objettivi ta' politika tal-Unjoni relattivament għas-Saħel, il-mandat tar-RSUE għandu jkun li:

               (a)

               jikkontribwixxi b'mod attiv għall-implimentazzjoni, koordinazzjoni u żvilupp ulterjuri tal-approċċ komprensiv tal-Unjoni fir-rigward tal-kriżi reġjonali, abbażi tal-Istrateġija tagħha, bl-għan li jsaħħaħ il-koerenza u l-effikaċja ġenerali tal-attivitajiet tal-Unjoni fis-Saħel, partikolarment fil-Mali;

               (b)

               jagħmel kuntatti mal-partijiet rilevanti kollha li għandhom interessi fir-reġjun, il-gvernijiet, l-awtoritajiet reġjonali, l-organizzazzjonijiet reġjonali u internazzjonali, is-soċjetà ċivili u d-dijaspori, bl-għan tal-promozzjoni tal-objettivi tal-Unjoni u jikkontribwixxi għal apprezzament aħjar tar-rwol tal-Unjoni fis-Saħel;

               (c)

               jirrappreżenta lill-Unjoni f'fora reġjonali u internazzjonali rilevanti, inkluż il-Grupp ta' Appoġġ u ta' Segwitu għas-sitwazzjoni fil-Mali, u jiżgura l-viżibbiltà għall-appoġġ mill-Unjoni għall-immaniġġar tal-kriżi u l-prevenzjoni tal-konflitti, inklużi l-missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta’ Mali (EUTM Mali) u l-missjoni tal-PSDK tal-Unjoni Ewropea fin-Niġer (EUCAP SAHEL Niger);

               (d)

               iżomm kooperazzjoni mill-qrib man-Nazzjonijiet Uniti (NU), b'mod partikolari r-Rappreżentant Speċjali tas-Segretarju Ġenerali għall-Afrika tal-Punent u r-Rappreżentant Speċjali tas-Segretarju Ġenerali għall-Mali, l-Unjoni Afrikana (UA), b'mod partikolari r-Rappreżentant Għoli tal-UA għall-Mali u għas-Saħel, il-Komunità Ekonomika tal-Istati tal-Afrika tal-Punent (ECOWAS) u partijiet interessati nazzjonali, reġjonali u internazzjonali ewlenin oħra inklużi Mibgħutin Speċjali oħrajn għas-Saħel;

               (e)

               isegwi mill-qrib id-dimensjoni reġjonali u transkonfinali tal-kriżi, inklużi t-terroriżmu, il-kriminalità organizzata, il-kontrabandu tal-armi, it-traffikar ta' bnedmin, it-traffikar tad-drogi, il-flussi ta' refuġjati u migrazzjoni u flussi finanzjarji relatati; f'kooperazzjoni mill-qrib mal-Koordinatur tal-UE għall-Ġlieda Kontra t-Terroriżmu, jikkontribwixxi għall-implimentazzjoni ulterjuri tal-Istrateġija tal-UE Kontra t-Terroriżmu;

               (f)

               iżomm kuntatti politiċi ta' livell għoli fuq bażi regolari mal-pajjiżi fir-reġjun li huma milquta mit-terroriżmu u mill-kriminalità internazzjonali biex ikun żgurat approċċ koerenti u komprensiv u biex ikun żgurat ir-rwol ewlieni tal-Unjoni fl-isforzi internazzjonali kontra t-terroriżmu u l-kriminalità internazzjonali. Dan jinkludi l-appoġġ attiv mill-Unjoni għall-iżvilupp tal-kapaċitajiet reġjonali fil-qasam tas-sigurtà, u biex ikun żgurat rispons adegwat lill-kawżi li huma l-egħruq tat-terroriżmu u tal-kriminalità internazzjonali fis-Saħel;

               (g)

               isegwi mill-qrib il-konsegwenzi ta' politika u sigurtà tal-kriżijiet umanitarji fir-reġjun;

               (h)

               fir-rigward tal-Mali, jikkontribwixxi għall-isforzi reġjonali u internazzjonali biex tiġi ffaċilitata r-riżoluzzjoni tal-kriżi fil-Mali, b'mod partikolari ritorn sħiħ għan-normalità kostituzzjonali fit-territorju kollu u djalogu nazzjonali inklużiv u kredibbli;

               (i)

               jippromwovi l-iżvilupp ta' istituzzjonijiet, ir-riforma fil-qasam tas-sigurtà u l-iżvilupp tal-paċi u r-rikonċiljazzjoni fuq bażi dejjiema fil-Mali;

               (j)

               jikkontribwixxi għall-implimentazzjoni fir-reġjun tal-politika tal-Unjoni dwar id-drittijiet tal-bniedem f'kooperazzjoni mar-RSUE għad-Drittijiet tal-Bniedem, inklużi l-Linji Gwida tal-UE dwar id-drittijiet tal-bniedem, b'mod partikolari l-Linji Gwida tal-UE dwar it-Tfal u l-Konflitt Armat, kif ukoll il-Linji Gwida tal-UE dwar il-vjolenza kontra n-nisa u l-bniet u l-ġlieda kontra l-forom kollha ta' diskriminazzjoni kontrihom, u l-politika tal-Unjoni li tirrigwarda n-nisa, il-paċi u s-sigurtà, inkluż permezz tal-monitoraġġ u r-rapportar dwar l-iżviluppi kif ukoll l-formulazzjoni ta' rakkomandazzjonijiet f'dan ir-rigward.

               (k)

               isegwi u jirrapporta dwar il-konformità mar-riżoluzzjonijiet tal-Kunsill tas-Sigurtà tan-Nazzjonijiet Uniti (UNSCRs) rilevanti, b'mod partikolari UNSCRs 2056 (2012), 2071 (2012), 2085 (2012) u 2100 (2013).

         2.   Għall-finijiet tat-twettiq tal-mandat tiegħu, ir-RSUE għandu, fost l-oħrajn:

               (a)

               jagħti parir u jirrapporta dwar il-formulazzjoni tal-pożizzjonijiet tal-UE f'fora reġjonali u internazzjonali, kif meħtieġ, sabiex tippromovi u ssaħħaħ proattivament l-approċċ komprensiv tal-Unjoni lejn il-kriżi fis-Saħel;

               (b)

               iżomm ħarsa ġenerali fuq l-attivitajiet tal-Unjoni u jikkopera mill-qrib mad-delegazzjonijiet rilevanti tal-Unjoni.

         Artikolu 4
   Koordinazzjoni mal-Kunsill
   1.   Ir-RSUE għandu jkun responsabbli għall-implimentazzjoni tal-mandat waqt li jaġixxi taħt l-awtorità tar-RGħ.
   2.   Il-Kumitat Politiku u ta' Sigurtà (KPS) għandu jżomm kollegament privileġġat mar-RSUE u għandu jkun il-punt primarju ta' kuntatt tar-RSUE mal-Kunsill. Il-KPS għandu jipprovdi lir-RSUE bi gwida strateġika u direzzjoni politika fil-qafas tal-mandat, mingħajr preġudizzju għar-responsabbiltajiet tar-RGħ.
   3.   Ir-RSUE għandu jaħdem f'koordinazzjoni mill-qrib mas-Servizz Ewropew għall-Azzjoni Esterna (SEAE).
   Artikolu 5
   Finanzjament
   1.   L-ammont ta' referenza finanzjarja maħsub biex ikopri n-nefqa relatata mal-mandat tar-RSUE fil-perijodu mill-1 ta' Marzu 2014 sat-28 ta' Frar 2015 għandu jkun ta' EUR ….
   2.   In-nefqa għandha tiġi ġestita konformement mal-proċeduri u r-regoli applikabbli għall-baġit ġenerali tal-Unjoni.
   3.   Il-ġestjoni tan-nefqa għandha tkun soġġetta għal kuntratt bejn ir-RSUE u l-Kummissjoni. Ir-RSUE għandu jkun responsabbli quddiem il-Kummissjoni għal kull nefqa.
   Artikolu 6
   Struttura u kompożizzjoni tal-grupp
   1.   Fil-limiti tal-mandat tar-RSUE u l-mezzi finanzjarji korrispondenti disponibbli, ir-RSUE għandu jkun responsabbli mill-formazzjoni tat-tim tiegħu. Il-grupp għandu jinkludi konsulenza esperta dwar kwistjonijiet speċifiċi ta' politika u ta' sigurtà kif meħtieġ mill-mandat. Ir-RSUE għandu jżomm lill-Kunsill u lill-Kummissjoni infurmati fil-pront dwar il-kompożizzjoni tal-grupp.
   2.   L-Istati Membri, l-istituzzjonijiet tal-Unjoni u s-SEAE jistgħu jipproponu l-issekondar ta' persunal biex jaħdem mar-RSUE. Is-salarju ta' persunal issekondat mar-RSUE għandu jkun kopert mill-Istat Membru kkonċernat, mill-istituzzjoni kkonċernata tal-Unjoni jew mis-SEAE. Esperti ssekondati mill-Istati Membri mal-istituzzjonijiet tal-Unjoni jew mas-SEAE jistgħu wkoll jiġu assenjati lir-RSUE. Il-persunal internazzjonali b'kuntratt għandu jkollu ċ-ċittadinanza ta' Stat Membru.
   3.   Il-persunal issekondat kollu għandu jibqa' taħt l-awtorità amministrattiva tal-Istat Membru li jibagħtu, tal-istituzzjoni tal-Unjoni jew tas-SEAE u għandu jwettaq dmirijietu u jaġixxi fl-interess tal-mandat tar-RSUE.
   4.   Il-persunal tar-RSUE għandu jiġi kollokat mad-dipartimenti rilevanti tas-SEAE jew id-delegazzjonijiet tal-Unjoni sabiex jikkontribwixxi għall-koerenza u l-konsistenza fir-rigward tal-attivitajiet rispettivi tagħhom.
   Artikolu 7
   Privileġġi u immunitajiet tar-RSUE u tal-persunal tar-RSUE
   Il-privileġġi, l-immunitajiet u garanziji oħra meħtieġa għat-tlestija u l-funzjonament bla xkiel tal-missjoni tar-RSUE u tal-membri tal-persunal tiegħu għandhom jiġu miftehmin mal-pajjiżi ospitanti, kif meħtieġ. L-Istati Membri u s-SEAE għandhom jagħtu l-appoġġ meħtieġ kollu għal dan il-għan.
   Artikolu 8
   Sigurtà ta' informazzjoni klassifikata tal-UE
   Ir-RSUE u l-membri tat-tim tar-RSUE għandhom jirrispettaw il-prinċipji u l-istandards minimi ta' sigurtà stabbiliti bid-Deċiżjoni tal-Kunsill 2013/488/UE (2).
   Artikolu 9
   Aċċess għal informazzjoni u appoġġ loġistiku
   1.   L-Istati Membri, il-Kummissjoni, is-SEAE u s-Segretarjat Ġenerali tal-Kunsill għandhom jiżguraw li jingħata aċċess lir-RSUE għal kwalunkwe informazzjoni rilevanti.
   2.   Id-delegazzjonijiet tal-Unjoni u/jew l-Istati Membri, kif xieraq, għandhom jipprovdu appoġġ loġistiku fir-reġjun.
   Artikolu 10
   Sigurtà
   F'konformità mal-politika tal-Unjoni dwar is-sigurtà tal-persunal skjerat barra mill-Unjoni f'kapaċità operattiva taħt it-Titolu V tat-Trattat, ir-RSUE għandu jieħu l-miżuri kollha raġonevolment prattikabbli, f'konformità mal-mandat tiegħu u abbażi tas-sitwazzjoni ta' sigurtà fiż-żona ġeografika ta' responsabbiltà, għas-sigurtà tal-persunal kollu li jaqa' taħt l-awtorità diretta tiegħu, b'mod partikolari billi:

               (a)

               jistabbilixxi pjan ta’ sigurtà speċifiku għall-missjoni bbażat fuq gwida mis-SEAE, li jinkludi miżuri ta’ sigurtà fiżiċi, organizzattivi u proċedurali speċifiċi għall-missjoni, li jirregolaw il-ġestjoni tal-moviment mingħajr periklu tal-persunal lejn, u ġewwa, iż-żona tal-missjoni, kif ukoll il-ġestjoni ta’ inċidenti ta’ sigurtà u pjan ta’ kontinġenza u evakwazzjoni tal-missjoni;

               (b)

               jiżgura li l-persunal kollu skjerat barra mill-Unjoni jkun kopert b'assigurazzjoni ta' riskju għoli kif ikunu jeħtieġu l-kondizzjonijiet fiż-żona tal-missjoni;

               (c)

               jiżgura li l-membri kollha tal-grupp li jkunu ser jiġu skjerati barra l-Unjoni, inkluż persunal ikkuntrattat lokalment, ikunu rċevew taħriġ adatt fir-rigward tas-sigurtà qabel jaslu fiż-żona tal-missjoni jew kif jaslu, abbażi tal-klassifikazzjonijiet tar-riskju assenjati li dik iż-żona;

               (d)

               jiżgura li r-rakkomandazzjonijiet kollha miftiehma, magħmula wara valutazzjonijiet regolari ta' sigurtà jiġu implimentati u jipprovdi rapporti bil-miktub lill-Kunsill lir-RGħ, u lill-Kummissjoni dwar l-implimentazzjoni tagħhom u dwar kwistjonijiet oħra ta' sigurtà fil-qafas tar-rapport ta' progress u r-rapport tal-implimentazzjoni tal-mandat.

         Artikolu 11
   Rapportar
   1.   Ir-RSUE għandu regolarment jipprovdi rapporti lir-RGħ u lill-KPS. Ir-RSUE għandu jippreżenta wkoll rapport skont il-ħtieġa lill-gruppi ta' ħidma tal-Kunsill. Għandhom jiġu ċċirkolati rapporti regolari permezz tan-netwerk COREU. Ir-RSUE jista' jipprovdi rapporti lill-Kunsill Affarijiet Barranin. F'konformità mal-Artikolu 36 tat-Trattat, ir-RSUE jista' jkun involut fl-għoti ta' informazzjoni lill-Parlament Ewropew.
   2.   Ir-RSUE għandu jirrapporta dwar l-aħjar mod sabiex jintlaħqu l-inizjattivi tal-Unjoni, bħall-kontribut tal-Unjoni għar-rifromi, u inklużi l-aspetti politiċi tal-proġetti ta’ żvilupp rilevanti tal-Unjoni, f’koordinazzjoni mad-Delegazzjonijiet tal-Unjoni fir-reġjun.
   Artikolu 12
   Koordinazzjoni ma' atturi oħra tal-Unjoni
   1.   Fil-qafas tal-Istrateġija, ir-RSUE għandu jikkontribwixxi għall-unità, il-konsistenza u l-effikaċja tal-azzjoni politika u diplomatika tal-Unjoni u għandu jgħin biex jiżgura konsistenza fl-użu tal-istrumenti kollha tal-Unjoni u fl-indirizz tal-azzjonijiet kollha tal-Istati Membri, biex jintlaħqu l-objettivi politiċi tal-Unjoni.
   2.   L-attivitajiet tar-RSUE għandhom jiġu kkoordinati ma' dawk tad-delegati tal-Unjoni u dawk tal-Kummissjoni, kif ukoll dawk ta' RSUE oħrajn attivi fir-reġjun. Ir-RSUE għandu jipprovdi lill-missjonijiet tal-Istati Membri u lid-delegazzjonijiet tal-Unjoni fir-reġjun aġġornamenti regolari ta' informazzjoni.
   3.   Fuq il-post, għandu jinżamm kollegament mill-qrib mal-Kapijiet tad-delegazzjonijiet tal-Unjoni u mal-Kapijiet tal-Missjoni tal-Istati Membri. Ir-RSUE, f'kooperazzjoni mill-qrib mad-delegazzjonijiet rilevanti tal-Unjoni għandu jipprovdi gwida politika lokali lill-Kap tal-Missjoni ta' EUCAP Sahel Niger u lill-Kmandant tal-Missjoni ta' EUTM Mali. Ir-RSUE, il-Kmandant tal-Missjoni ta' EUTM Mali u l-Kmandant tal-Operazzjonijiet Ċivili tal-EUCAP Sahel Niger għandhom jikkonsultaw lill xulxin kif meħtieġ.
   Artikolu 13
   Reviżjoni
   L-implimentazzjoni ta' din id-Deċiżjoni u l-konsistenza tagħha ma' kontributi oħrajn mill-Unjoni lir-reġjun għandhom jinżammu taħt reviżjoni regolari. Ir-RSUE għandu jippreżenta lill-Kunsill, lir-RGħ, u lill-Kummissjoni rapport tal-progress qabel it-30 ta' Ġunju2014 u rapport komprensiv dwar l-implementazzjoni tal-mandat sat-30 ta' Novembru 2014.
   Artikolu 14
   Dħul fis-seħħ
   Din id-Deċiżjoni għandha tidħol fis-seħħ fil-jum tal-adozzjoni tagħha.
   Hija għandha tapplika mill-1 ta’ Marzu 2014.

      Magħmul fi Brussell, l-10 ta’ Marzu 2014.

            Għall-Kunsill

            Il-President

         G. VROUTSIS

      (1)  Deċiżjoni tal-Kunsill 2013/133/PESK tat-18 ta’ Marzu 2013 li taħtar ir-Rappreżentant Speċjali tal-Unjoni Ewropea għas-Saħel (ĠU L 75, 19.3.2013, p. 29).

      (2)  Deċiżjoni tal-Kunsill 2013/488/UE tat-23 ta' Settembru 2013 dwar ir-regoli ta' sigurtà għall-protezzjoni ta' informazzjoni klassifikata tal-UE (ĠU L 274, 15.10.2013, p. 1).


title: 2011/737/,Euratom: Deċiżjoni tal-Kummissjoni tad- 9 ta’ Novembru 2011 li temenda r-Regolament intern tagħha

text:
               15.11.2011

               MT

               Il-Ġurnal Uffiċjali tal-Unjoni Ewropea

               L 296/58

         DEĊIŻJONI TAL-KUMMISSJONI
   tad-9 ta’ Novembru 2011
   li temenda r-Regolament intern tagħha
   (2011/737/UE, Euratom)
   IL-KUMMISSJONI EWROPEA,
   Wara li kkunsidrat it-Trattat dwar l-Unjoni Ewropea,
   Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-Artikolu 249 tiegħu,
   Wara li kkunsidrat it-Trattat li jistabbilixxi l-Komunità Ewropea dwar l-Enerġija Atomika, u b’mod partikolari l-Artikolu 106a tiegħu,
   Wara li kkunsidrat id-Deċiżjoni 2010/138/UE, KEEA tal-24 ta’ Frar 2010 li temenda r-Regolament intern tagħha (1),
   Wara li kkunsidrat id-Deċiżjoni tal-President tal-Kummissjoni C(2011)8000 tas-27 ta' Ottubru 2011,
   IDDEĊIDIET KIF ĠEJ:
   Artikolu 1
   Għandu jiżdied il-paragrafu (5) ġdid mal-Artikolu 12 tar-Regolament Intern tal-Kummissjoni, kif ġej:

      "5.   Kull membru tal-Kummissjoni li jkun jixtieq jissospendi proċedura bil-miktub fil-qasam tal-kordinazzjoni u s-sorveljanza tal-politiki ekonomiċi u tal-baġit tal-Istati Membri, b'mod partikolari fiż-żona tal-Euro, għandu jindirizza talba motivata f'dan is-sens lill-President, liema talba għandha tindika espliċitament l-elementi tal-abbozz ta' deċiżjoni li tkun tirrigwarda, fuq il-bażi ta' evalwazzjoni imparzjali u oġġettiva tal-mument, tal-istruttura, tar-raġunament jew tar-riżultat tad-deċiżjoni proposta.
      Jekk il-President iqis li din il-motivazzjoni ma tkunx fondata u jekk it-talba għal sospensjoni tinżamm, huwa jista' jiċħad is-sospensjoni u jiddeċiedi li l-proċedura bil-miktub titkompla; f'dan il-każ, is-Segretarju Ġenerali għandu jistaqsi lill-membri l-oħra tal-Kummissjoni għall-pożizzjoni tagħhom biex jiżgura li l-kworum stabbilit fl-Artikolu 250 tat-Trattat dwar il-Funzjonament tal-Unjoni Ewropea huwa rrispettat. Il-President jista' wkoll jinkludi l-punt, għall-finijiet tal-adozzjoni tiegħu, fl-aġenda tal-laqgħa li jkun imiss tal-Kummissjoni."

   Artikolu 2
   Għandu jiżdied il-paragrafu 5a ġdid mal-Artikolu 23 tar-Regolament Intern tal-Kummissjoni, kif ġej:

      "5a.   Hija obbligatorja l-konsultazzjoni mad-Direttorat Ġenerali għall-affarijiet ekonomiċi u finanzjarji fil-każ tal-inizjattivi kollha li jirrigwardaw jew li jkollhom impatt potenzjali fuq it-tkabbir, il-kompetittività jew l-istabbiltà ekonomika fl-Unjoni Ewropea jew fiż-żona tal-Euro."

   Artikolu 3
   Din id-Deċiżjoni tidħol fis-seħħ l-għada tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, id-9 ta’ Novembru 2011.

            Għall-Kummissjoni

            Il-President

         José Manuel BARROSO

      (1)  ĠU L 55, 5.3.2010, p. 60.


title: 2011/563/UE: Deċiżjoni tal-Parlament Ewropew tal- 10 ta’ Mejju 2011 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2009, Taqsima IX — Il-Kontrollur Ewropew għall-Protezzjoni tad-Data

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/107

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2009, Taqsima IX — Il-Kontrollur Ewropew għall-Protezzjoni tad-Data
   (2011/563/UE)
   IL-PARLAMENT EWROPEW,
   wara li kkunsidra l-baġit ġenerali tal-Unjoni Ewropea għas-sena finanzjarja 2009 (1),
   wara li kkunsidra l-kontijiet annwali definittivi tal-Unjoni Ewropea għas-sena finanzjarja 2009 (SEC(2010) 963 — C7-0219/2010) (2),
   wara li kkunsidra r-rapport annwali tal-Kontrollur Ewropew għall-Protezzjoni tad-Data għall-awtorità ta’ kwittanza dwar il-verifiki interni mwettqa fis-sena 2009,
   wara li kkunsidra r-Rapport Annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2009, flimkien mat-tweġibiet tal-istituzzjonijiet (3),
   wara li kkunsidra d-dikjarazzjoni ta’ assigurazzjoni dwar l-affidabilità tal-kontijiet, kif ukoll il-legalità u r-regolarità tal-operazzjonijiet sottostanti, ipprovduta mill-Qorti tal-Awdituri skont l-Artikolu 287 tat-Trattat dwar il-Funzjonament tal-Unjoni Ewropea (4),
   wara li kkunsidra l-Artikolu 272(10) u l-Artikoli 274, 275 u 276 tat-Trattat KE u l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikulari l-Artikoli 50, 86, 145, 146 u 147 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A7-0117/2011),

               1.

               Jagħti l-kwittanza lill-Kontrollur Ewropew għall-Protezzjoni tad-Data dwar l-implimentazzjoni tal-baġit tiegħu għas-sena finanzjarja 2009;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-Deċiżjoni u r-riżoluzzjoni li hija parti integrali minnha lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea, lill-Qorti tal-Awdituri, lill-Ombudsman Ewropew u lill-Kontrollur Ewropew għall-Protezzjoni tad-Data, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU L 69, 13.3.2009.

      (2)  ĠU C 308, 12.11.2010, p. 1.

      (3)  ĠU C 303, 9.11.2010, p. 1

      (4)  ĠU C 308, 12.11.2010, p. 129.

      (5)  ĠU L 248, 16.9.2002, p. 1.
    ---documentbreak---

               27.9.2011

               MT

               Il-Ġurnal Uffiċjali tal-Unjoni Ewropea

               L 250/108

         RIŻOLUZZJONI TAL-PARLAMENT EWROPEW
   tal-10 ta’ Mejju 2011
   li tinkludi kummenti li jagħmlu parti integrali mid-Deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2009, Taqsima IX — Il-Kontrollur Ewropew għall-Protezzjoni tad-Data
   IL-PARLAMENT EWROPEW,
   wara li kkunsidra l-baġit ġenerali tal-Unjoni Ewropea għas-sena finanzjarja 2009 (1),
   wara li kkunsidra l-kontijiet annwali definittivi tal-Unjoni Ewropea għas-sena finanzjarja 2009 (SEC(2010) 963 — C7-0219/2010) (2),
   wara li kkunsidra r-rapport annwali tal-Kontrollur Ewropew għall-Protezzjoni tad-Data għall-awtorità ta’ kwittanza dwar il-verifiki interni mwettqa fis-sena 2009,
   wara li kkunsidra r-Rapport Annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2009, flimkien mat-tweġibiet tal-istituzzjonijiet (3),
   wara li kkunsidra d-dikjarazzjoni ta’ assigurazzjoni dwar l-affidabilità tal-kontijiet, kif ukoll il-legalità u r-regolarità tal-operazzjonijiet sottostanti, ipprovduta mill-Qorti tal-Awdituri skont l-Artikolu 287 tat-Trattat dwar il-Funzjonament tal-Unjoni Ewropea (4),
   wara li kkunsidra l-Artikolu 272(10) u l-Artikoli 274, 275 u 276 tat-Trattat KE u l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikulari l-Artikoli 50, 86, 145, 146 u 147 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A7-0117/2011),

               1.

               Jinnota li fl-2009 l-Kontrollur Ewropew għall-Protezzjoni tad-Data (KEPD) kellu disponibbli approprjazzjonijiet għall-impenji li kienu jammontaw għal total ta’ EUR 7 000 000 (2008: EUR 5 300 000 (6)), b’rata ta’ utilizzazzjoni ta’ 81,44 %, li hija inqas mill-medja tal-istituzzjonijiet l-oħrajn (97,69 %);

               2.

               Jinnota l-fatt li matul it-tħejjija tar-rapport annwali għas-sena finanzjarja 2009, il-Qorti tal-Awdituri wettqet valutazzjoni fil-fond tas-sistemi ta’ sorveljanza u kontroll fil-Qorti tal-Ġustizzja, fl-Ombudsman Ewropew u fil-KEPD, li inkludiet l-eżami ta’ kampjun addizzjonali ta’ tranżazzjonijiet li jinvolvu ħlasijiet relatati mar-riżorsi umani u ma’ nefqa amministrattiva oħra;

               3.

               Jinnota li l-Qorti tal-Awdituri sabet li, f’erba’ każijiet minn għaxra, l-informazzjoni disponibbli għall-KEPD ma kinitx aġġornata biżżejjed biex tiżgura li l-allowances previsti mir-Regolamenti tal-Persunal tal-Uffiċjali tal-Unjoni Ewropea (7) tħallsu lill-persunal f’konformità mar-regolamenti tal-Komunità u l-leġiżlazzjoni nazzjonali rilevanti. Il-Qorti tal-Awdituri sabet li dan jista’ jinvolvi riskju ta’ ħlasijiet mhux korretti jew mhux dovuti;

               4.

               Iħaddan is-suġġeriment tal-Qorti tal-Awdituri li l-persunal tal-KEPD għandu jintalab iressaq b’intervalli xierqa d-dokumenti li juru l-qagħda personali tagħhom, u li l-KEPD għandu jtejjeb is-sistema tiegħu ta’ monitoraġġ u ta’ kontroll f’waqtu ta’ dawn id-dokumenti;

               5.

               Jinnota t-tweġiba tal-KEPD li minħabba d-daqs żgħir tiegħu, huwa megħjun mill-Uffiċċju għall-Amministrazzjoni u l-Ħlas ta’ Drittijiet Individwali (PMO) fl-immaniġġjar tal-fajls tal-allowances soċjali, li l-informazzjoni marbuta mal-allowances tal-familja jew tat-tfal dipendenti hi aġġornata mill-PMO darba fis-sena fuq il-bażi ta’ formoli speċifiċi indirizzati lill-persunal ikkonċernat mill-KEPD, u li l-allowances soċjali sal-lum huma aġġornati fuq il-bażi ta’ tagħrif miġbur permezz ta’ dawn il-formoli; jilqa’ l-intenzjoni tal-KEPD li jtejjeb il-monitoraġġ tal-informazzjoni rilevanti għall-allowances soċjali minħabba r-rakkomandazzjoni tal-Qorti tal-Awdituri, u jistieden lill-KEPD biex jirrapporta dwar l-azzjoni meħuda fir-Rapport tal-Attività Annwali;

               6.

               Jinnota s-sejbiet tal-Qorti tal-Awdituri li l-KEPD ma wettaqx sistema ta’ verifika ex post, fejn xieraq, kif meħtieġ mir-Regolament Finanzjarju, u li l-istandards ta’ kontroll intern adottati mill-KEPD ma pprovdewx għal eċċezzjonijiet għall-proċeduri finanzjarji standard biex jiġu rreġistrati b’mod adegwat f’reġistru ċentrali;

               7.

               Jinnota t-tweġiba tal-KEPD li t-tranżazzjonijiet imwettqa mill-KEPD, inkluż ir-rimborż tal-ħlasijiet diretti pproċessati minn istituzzjonijiet oħra f’isem il-KEPD, huma diġà soġġetti għal kontroll ex ante; jilqa’ l-intenzjoni tal-KEPD li jeżamina kif jimplimenta l-proċess ta’ verifika ex post għas-sena 2011 ’il quddiem minħabba r-rakkomandazzjoni tal-Qorti tal-Awdituri, u jistieden lill-KEPD biex jirrapporta dwar l-azzjoni meħuda fir- Rapport tal-Attività Annwali;

               8.

               Jaċċetta u jifhem il-pożizzjoni tal-KEPD dwar id-daqs żgħir tiegħu u l-partikolarità tal-immaniġġjar konġunt tal-fajls taħt ftehimiet ta’ kooperazzjoni u ta’ livell ta’ servizz; madankollu, jistieden lill-KEPD biex jikkjarifika x’għajnuna interistituzzjonali addizzjonali tkun meħtieġa biex il-KEPD ikun jista’ jwettaq ir-rakkomandazzjonijiet tal-Qorti tal-Awdituri, u jindika meta din tkun tista’ tinkiseb; jilqa’ d-deċiżjoni tal-KEPD biex jimplimenta l-osservazzjoni tal-Qorti tal-Awdituri dwar standards ta’ kontroll intern billi joħloq lista ċentrali ta’ eċċezzjonijiet reġistrati, u jistieden lill-KEPD biex jirrapporta dwar il-progress miksub fir-Rapport tal-Attività Annwali;

               9.

               Jinnota li l-Qorti tal-Awdituri indikat fir-Rapport Annwali tagħha li l-verifika ma rriżultat f’ebda osservazzjoni sinifikanti oħra fir-rigward tal-KEPD;

               10.

               Jinnota li minħabba d-daqs limitat tal-KEPD, huwa jikkoopera amministrattivament ma’ għadd ta’ istituzzjonijiet oħra, b’mod partikolari mas-servizzi tal-Kummissjoni (ADMIN, BUDG, EAC, IAS), l-Uffiċċju tal-Pubblikazzjonijiet, is-servizzi tal-Parlament (bini u infrastruttura, sigurtà, IT, stampar, komunikazzjoni, eċċ.), kif ukoll mas-servizz ta’ traduzzjoni tal-Kunsill; ifaħħar lill-KEPD għall-konsolidazzjoni b’suċċess tal-kooperazzjoni amministrattiva;

               11.

               Ifakkar li fuq il-bażi ta’ Ftehim ta’ Kooperazzjoni Amministrattiva bejn is-Segretarji Ġenerali tal-Kummissjoni, tal-Parlament u tal-Kunsill, iffirmat flimkien mal-KEPD fis-7 ta’ Diċembru 2006 għal perjodu addizzjonali ta’ tliet snin b’effett mis-16 ta’ Jannar 2007, il-ġestjoni amministrattiva tal-missjonijiet kollha tal-KEPD hi żgurata mill-Uffiċċju tal-Uffiċjal inkarigat mill-pagi tal-Kummissjoni, u li l-valutazzjoni (imwettqa mill-Awditur Intern tal-Kummissjoni, li jopera bħala s-Servizz tal-Verifika Interna tal-KEPD fuq il-bażi tal-Ftehim ta’ Kooperazzjoni Amministrattiva) stqarr li l-funzjonalità u l-effiċjenza tas-sistema ta’ kontroll intern kienet adegwata u pprovdiet assigurazzjoni raġonevoli għall-kisba tal-objettivi tal-KEPD;

               12.

               Jilqa’ l-pubblikazzjoni annwali tad-dikjarazzjonijiet tal-interessi finanzjarji tal-Membri eletti tal-istituzzjoni (il-KEPD u l-Assistent Kontrollur), li fihom informazzjoni rilevanti dwar il-postijiet jew l-attivitajiet imħallsa u l-attivitajiet professjonali dikjarabbli;

               13.

               Jitlob li l-KEPD jinkludi fir-Rapport tal-Attività Annwali tiegħu li jmiss (sena finanzjarja 2010) kapitolu li fih jagħti rendikont tas-segwitu li jkun ingħata matul is-sena lid-deċiżjonijiet ta’ kwittanza tal-Parlament.

      (1)  ĠU L 69, 13.3.2009.

      (2)  ĠU C 308, 12.11.2010, p. 1.

      (3)  ĠU C 303, 9.11.2010, p. 1

      (4)  ĠU C 308, 12.11.2010, p. 129.

      (5)  ĠU L 248, 16.9.2002, p. 1.

      (6)  2006: EUR 4 100 000.

      (7)  ĠU L 56, 4.3.1968, p. 1.


title: 2014/588/UE: Deċiżjoni tal-Parlament Ewropew tat- 3 ta’ April 2014 dwar l-għeluq tal-kontijiet tal-Awtorità Ewropea tal-Assigurazzjoni u l-Pensjonijiet tax-Xogħol għas-sena finanzjarja 2012

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/231

         DEĊIŻJONI TAL-PARLAMENT EWROPEW
   tat-3 ta’ April 2014
   dwar l-għeluq tal-kontijiet tal-Awtorità Ewropea tal-Assigurazzjoni u l-Pensjonijiet tax-Xogħol għas-sena finanzjarja 2012
   (2014/588/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Awtorità Ewropea tal-Assigurazzjoni u l-Pensjonijiet tax-Xogħol għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali definittivi tal-Awtorità Ewropea tal-Assigurazzjoni u l-Pensjonijiet tax-Xogħol għas-sena finanzjarja 2012, flimkien mat-tweġibiet tal-Awtorità (1),

               —

               wara li kkunsidra r-rakkomandazzjoni tal-Kunsill tat-18 ta’ Frar 2014 (05849/2014 — C7-0054/2014),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (UE) Nru 1094/2010 tal-Parlament Ewropew u tal-Kunsill tal-24 ta’ Novembru 2010 li jistabbilixxi Awtorità Superviżorja Ewropea (Awtorità Ewropea tal-Assigurazzjoni u l-Pensjonijiet tax-Xogħol) (4), u b’mod partikolari l-Artikolu 64 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Affarijiet Ekonomiċi u Monetarji (A7-0232/2014),

               1.

               Japprova l-għeluq tal-kontijiet tal-Awtorità Ewropea tal-Assigurazzjoni u l-Pensjonijiet tax-Xogħol għas-sena finanzjarja 2012;

               2.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Awtorità Ewropea tal-Assigurazzjoni u l-Pensjonijiet tax-Xogħol, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 365, 13.12.2013, p. 134.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 331, 15.12.2010, p. 48.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: 2013/386/UE: Deċiżjoni tal-Kunsill tal- 15 ta’ Lulju 2013 li testendi l-perijodu ta’ applikazzjoni tal-miżuri xierqa stabbiliti għar-Repubblika tal-Ginea bid-Deċiżjoni 2011/465/UE u li temenda dik id-Deċiżjoni

text:
               17.7.2013

               MT

               Il-Ġurnal Uffiċjali tal-Unjoni Ewropea

               L 194/8

         DEĊIŻJONI TAL-KUNSILL
   tal-15 ta’ Lulju 2013
   li testendi l-perijodu ta’ applikazzjoni tal-miżuri xierqa stabbiliti għar-Repubblika tal-Ginea bid-Deċiżjoni 2011/465/UE u li temenda dik id-Deċiżjoni
   (2013/386/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra l-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, min-naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 (1), kif emendat l-aħħar f’Ouagadougou fit-22 ta’ Ġunju 2010 (2) (“il-Ftehim ta’ Sħubija AKP-UE”), u b’mod partikolari l-Artikolu 96 tiegħu,
   Wara li kkunsidra l-Ftehim Intern bejn ir-rappreżentanti tal-Gvernijiet tal-Istati Membri, li jiltaqgħu fi ħdan il-Kunsill, dwar miżuri li għandhom jittieħdu u proċeduri li għandhom ikunu segwiti għall-implimentazzjoni tal-Ftehim ta’ Sħubija AKP-KE (3), u b’mod partikolari l-Artikolu 3 tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Id-Deċiżjoni tal-Kunsill 2011/465/UE (4) tistabbilixxi miżuri xierqa għar-Repubblika tal-Ginea (minn hawn ‘il quddiem il-“Ginea”) skont l-Artikolu 96(2)(c) tal-Ftehim ta’ Sħubija AKP-UE.

               (2)

               Din id-Deċiżjoni, estiża u emendata permezz tad-Deċiżjoni tal-Kunsill 2012/404/UE (5), tistabbilixxi żewġ kundizzjonijiet biex terġa’ tibda l-kooperazzjoni mar-Repubblika tal-Ginea, jiġifieri t-tfassil ta’ skeda ta’ żmien dettaljata u l-adozzjoni tagħha mill-awtoritajiet kompetenti għaż-żamma tal-elezzjonijiet parlamentari sal-aħħar tal-2012, u ż-żamma ta’ elezzjonijiet parlamentari ħielsa u trasparenti.

               (3)

               Wara t-trasmissjoni mill-President tal-Kummissjoni Elettorali Nazzjonali Indipendenti tal-Ginea ta’ skeda ta’ żmien elettorali għaż-żamma tal-elezzjonijiet fit-12 ta’ Mejju 2013, il-Kunsill ikkunsidra li l-ewwel punt ta’ riferiment minnhom kien intlaħaq.

               (4)

               Il-perijodu ta’ validità tad-Deċiżjoni 2011/465/UE, kif estiż u emendat bid-Deċiżjoni 2012/404/UE, huwa sad-19 ta’ Lulju 2013.

               (5)

               Fit-13 ta’ April 2013, digriet presidenzjali stabbilixxa t-30 ta’ Ġunju 2013 bħala d-data tal-elezzjonijiet parlamentari. L-iskadenza legali għall-pubblikazzjoni tar-riżultati finali tal-elezzjonijiet mill-Qorti Suprema tar-Repubblika tal-Ginea tmur lil hinn mid-19 ta’ Lulju 2013.

               (6)

               Għaldaqstant huwa meħtieġ li jiġi estiż il-perijodu tal-applikazzjoni tal-miżuri xierqa stabbiliti fid-Deċiżjoni 2011/465/UE għal perijodu ta’ 12-il xahar. Huwa neċessarju wkoll li tiġi estiża sa tmiem Ottubru 2013 l-iskadenza stabbilita fiha għaż-żamma tal-elezzjonijiet parlamentari fil-Ginea,

         ADOTTA DIN ID-DEĊIŻJONI:
   Artikolu 1
   Fl-Artikolu 3 tad-Deċiżjoni 2011/465/UE, id-data “19 ta’ Lulju 2013” hija mibdula bid-data “19 ta’ Lulju 2014”.
   Artikolu 2
   L-iskadenza għall-impenn tar-Repubblika tal-Ginea li żżomm elezzjonijiet parlamentari liberi u trasparenti, kif stabbilit fil-miżuri xierqa fl-Anness għad-Deċiżjoni 2011/465/UE, hija estiża sal-31 ta’ Ottubru 2013.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, il-15 ta’ Lulju 2013.

            Għall-Kunsill

            Il-President

         V. JUKNA

      (1)  ĠU L 317, 15.12.2000, p. 3.

      (2)  ĠU L 287, 4.11.2010, p. 3.

      (3)  ĠU L 317, 15.12.2000, p. 376.

      (4)  ĠU L 195, 27.7.2011, p. 2.

      (5)  ĠU L 188, 18.7.2012, p. 17.


Avviż Legali Importanti

|

52007BP0122(01)

1. Deċiżjoni tal-Parlament Ewropew ta' l-24 ta' April 2007 dwar il-kwittanza għall-implimentazzjoni tal-baġit tal-Fondazzjoni Ewropea għat-Taħriġ għas-sena finanzjarja 2005 (C6-0396/2006 - 2006/2163(DEC))

Official Journal 074 E , 20/03/2008 P. 0238 - 0239

		1.Deċiżjoni tal-Parlament Ewropew ta' l- 24 ta' April 2007 dwar il-kwittanza għall-implimentazzjoni tal-baġit tal-Fondazzjoni Ewropea għat-Taħriġ għas-sena finanzjarja 2005 (C6-0396/2006 — 2006/2163(DEC))Il-Parlament Ewropew,- wara li kkunsidra l-kontijiet annwali definittivi tal-Fondazzjoni Ewropea għat-Taħriġ għas-sena finanzjarja 2005 [1],- wara li kkunsidra r-rapport tal-Qorti ta' l-Awdituri dwar il-kontijiet annwali definittivi tal-Fondazzjoni Ewropea għat-Taħriġ għas-sena finanzjarja 2005, flimkien mat-tweġibiet tal-Fondazzjoni [2],- wara li kkunsidra r-rakkomandazzjonijiet tal-Kunsill tas- 27 ta' Frar 2007 (5711/2007 — C6-0080/2007),- wara li kkunsidra t-Trattat KE, u partikularment l-Artikolu 276 tiegħu,- wara li kkunsidra r-Regolament tal-Kunsill (KE, Euratom) Nru 1605/2002 tal- 25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej [3], u b'mod partikulari l-Artikolu 185 tiegħu,- wara li kkunsidra r-Regolament tal-Kunsill (KEE) Nru 1360/90 tas- 7 ta' Mejju 1990 li jwaqqaf il-Fondazzjoni Ewropea għat-Taħriġ [4], u b'mod partikolari l-Artikolu 11 tiegħu,- wara li kkunsidra r-Regolament tal-Kummissjoni (KE, Euratom) Nru 2343/2002 tad- 19 ta' Novembru 2002 dwar ir-Regolament Finanzjarju ta' qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 [5], u partikularment l-Artikolu 94 tiegħu,- wara li kkunsidra l-Artikolu 71 u l-Anness V tar-Regoli ta' Proċedura tiegħu,- wara li kkunsidra r-Rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali — (A6-0113/2007),1. Jagħti l-kwittanza lid-direttur tal-Fondazzjoni Ewropea għat-Taħriġ għall-implimentazzjoni tal-baġit tal-Fondazzjoni għas-sena finanzjarja 2005;2. Jagħti l-osservazzjonijiet tiegħu fir-riżoluzzjoni hawn taħt;3. Jagħti istruzzjonijiet lill-President tiegħu sabiex jgħaddi din id-deċiżjoni, u r-riżoluzzjoni li tifforma parti integrali minnha, lid-direttur tal-Fondazzjoni Ewropea għat-Taħriġa, lill-Kunsill, lill-Kummissjoni u lill-Qorti ta' l-Awdituri sabiex dawn jippubblikawhom fil-Ġurnal Uffiċjali ta' l-Unjoni Ewropea (Serje L).[1] ĠU C 266, 31.10.2006, p. 40.[2] ĠU C 312, 19.12.2006, p. 73.[3] ĠU L 248, 16.9.2002, p. 1. Regolament kif emendat mir-Regolament (KE, Euratom) Nru 1995/2006 (ĠU L 390, 30.12.2006, p.1).[4] ĠU L 131, 23.5.1990, p.1. Regolament kif emendat l-aħħar mir-Regolament (KE) Nru 1648/2003 (ĠU L 245, 29.9.2003, p. 22).[5] ĠU L 357, 31.12.2002, p. 72.--------------------------------------------------


title: Deċiżjoni ta' l-Awtorità ta' Sorveljanza ta' l-EFTA Nru 196/03/COL tal- 5 ta’ Novembru 2003 li temenda għat-tmienja u tletin darba r-regoli proċedurali u sostantivi fil-qasam ta' l-għajnuna statali billi tintroduċi kapitolu ġdid 9 b: Ilmenti — formola għat-tressiq ta' ilmenti li jirrigwardaw għajnuna statali allegatament illegali

text:
               8.5.2007

               MT

               Il-Ġurnal Uffiċjali ta’ l-Unjoni Ewropea

               769

         DEĊIŻJONI TA' L-AWTORITÀ TA' SORVELJANZA TA' L-EFTA
   Nru 196/03/COL
   tal-5 ta’ Novembru 2003
   li temenda għat-tmienja u tletin darba r-regoli proċedurali u sostantivi fil-qasam ta ' l-għajnuna statali billi tintroduċi kapitolu ġdid 9 b: Ilmenti — formola għat-tressiq ta' ilmenti li jirrigwardaw għajnuna statali allegatament illegali
   L-AWTORITÀ TA' SORVELJANZA TA' L-EFTA,
   WARA LI KKUNSIDRAT il-Ftehim dwar iż-Żona Ekonomika Ewropea (1), b'mod partikulari l-Artikolu 61 sa 63 u l-Protokoll 26 tiegħu
   WARA LI KKUNSIDRAT il-Ftehim bejn l-Istati ta' l-EFTA dwar it-twaqqif ta' Awtorità ta' Sorveljanza u Qorti tal-Ġustizzja (2), b'mod partikulari l-Artikolu 24, l-Artikolu 5 (2) (b) u l-Artikolu 1 f'Parti I tal-Protokol 3 tiegħu (3),
   BILLI taħt l-Artikolu 24 tal-Ftehim dwar is-Sorveljanza u l-Qorti, l-Awtorità ta' Sorveljanza ta' l-EFTA għandha ġġib fis-seħħ id-dispożizzjonijiet tal-Ftehim taż-ZEE dwar l-għajnuna Statali,
   BILLI taħt l-Artikolu 5 (2) (b) tal-Ftehim dwar is-Sorveljanza u l-Qorti l-Awtorità ta' Sorveljanza ta' l-EFTA għandha toħroġ noti jew linji gwida dwar materji ttrattati fil-Ftehim taż-ŻEE, jekk dak il-Ftehim jew il-Ftehim dwar is-Sorveljanza u l-Qorti jipprovdi dan espliċitament jew jekk l-Awtorità ta' Sorveljanza ta' l-EFTA tqisu neċessarju,
   FILWAQT LI TFAKKAR ir-Regoli Proċedurali u Sostantivi fil-Qasam ta' l-Għajnuna Statali (4) adottati fid-19 ta’ Jannar 1994 mill-Awtorità ta' Sorveljanza ta' l-EFTA (5),
   BILLI, fis-16 ta' Mejju 2003, il-Kummissjoni Ewropea ppubblikat formola ġdida għat-tressiq ta' lmenti li jirrigwardaw għajnuna Statali allegatament illegali (6),
   BILLI din il-formola hi rilevanti wkoll għaż-Żona Ekonomika Ewropea,
   BILLI għandha tkun żgurata applikazzjoni tar-regoli ta' l-għajnuna Statali taż-ŻEE uniformi fiż-Żona Ekonomika Ewropea kollha,
   BILLI, skond il-punt II taħt l-intestatura “GENERALI” fl-aħħar ta' l-Anness XV għall-Ftehim taż-ŻEE, l-Awtorità ta' Sorveljanza ta' l-EFTA għandha tadotta, wara konsultazzjoni mal-Kummissjoni, atti li jikkorrispondu għal dawk adottati mill-Kummissjoni Ewropea,
   WARA li kkonsultat lill-Kummissjoni Ewropea,
   WAQT LI TFAKKAR li l-Awtorità ta' Sorveljanza ta' l-EFTA kkonsultat lill-Istati ta' l-EFTA f'laqgħa multilaterali nhar l-20 ta’ Ġunju 2003 dwar is-suġġett,
   ADOTTAT DIN ID-DEĊIŻJONI:

               1.

               Il-Linji Gwida dwar l-Għajnuna Statali għandhom jiġu emendati billi jiżdied Kapitolu ġdid 9 B “Lmenti — Formola għat-tressiq ta' lmenti li jirrigwardaw għajnuna Statali allegatament illegali”.

               2.

               Sezzjoni III ġdida “Formola għat-tressiq ta' lmenti li jirrigwardaw għajnuna Statali allegatament illegali” ser tiddaħħal fl-Anness I tal-Linji Gwida dwar l-Għajnuna Statali.

               3.

               Il-Kapitolu ġdid 9B u s-sezzjoni ġdida III ta' l-Anness I tal-Linji Gwida dwar l-għajnuna Statali jinstab fl-Anness għal din id-Deċiżjoni.

               4.

               L-Istati ta' l-EFTA se jkunu mgħarrfa permezz ta' ittra, inkluża kopja ta' din id-Deċiżjoni u inkluż l-Anness.

               5.

               Il-Kummissjoni Ewropea għandha tkun infurmata, skond il-punt (d) tal-Protokol 27 tal-Ftehim ta' ż-ŻEE, permezz ta' kopja ta' din id-Deċiżjoni, inkluż l-Anness.

               6.

               Id-Deċiżjoni, inkluż l-Anness, għandha tkun ippubblikata fis-Sezzjoni taż-ŻEE ta' u fis-Suppliment taż-ŻEE mal-Ġurnal Uffiċjali ta' l-Unjoni Ewropea.

               7.

               Id-Deċiżjoni għandha tkun awtentika fil-lingwa Ingliża.

      Magħmula fi Brussell, nhar il-5 ta’ Novembru 2003.

            Għall-Awtorità ta' Sorveljanza ta' l-EFTA

         Einar M. BULL

            President

         Hannes HAFSTEIN

            Membru tal-Kulleġġ

      (1)  Minn hawn 'il quddiem imsejjaħ il-Ftehim taż-ŻEE.

      (2)  Minn hawn 'il quddiem imsejjaħ il-Ftehim ta' Sorveljanza u l-Qorti.

      (3)  Protokol 3 tal-Ftehim dwar is-Sorveljanza u l-Qorti kif emendat mill-Istati ta' l-EFTA fl-10 ta’ Diċembru 2001. L-emendi daħlu fis-seħħ fit-28 ta’ Awwissu 2003.

      (4)  Minn hawn 'il quddiem imsejħa l-Linji Gwida dwar l-Għajnuna Statali.

      (5)  Ippubblikati inizjalment fil-ĠU L 231, 3.9.1994, u fis-Suppliment taż-ŻEE tiegħu Nru 32 fl-istess data, emendati l-aħħar mid-Deċiżjoni tal-Kulleġġ Nru 264/02COL tat-18.12.2002, li għadha mhix ippubblikata.

      (6)  Formola għat-tressiq ta' lmenti li jirrigwardaw għajnuna Statali allegatament illegali, ĠU C 116, 16.5.2003, p. 3.

      ANNESS

         “9B ILMENTI — FORMOLA GĦAT-TRESSIQ TA' LMENTI LI JIRRIGWARDAW GĦAJNUNA STATALI ALLEGATAMENT ILLEGALI
         L-Artikolu 1 (3) f'Parti I kif ukoll l-Artikolu 2 (1) fil-Parti II tal-Protokol 3 tal-Ftehim dwar is-Sorveljanza u l-Qorti jipprovdu li l-Awtorità ta' Sorveljanza ta' l-EFTA għandha tkun mgħarrfa, fi żmien biżżejjed li jippermettilha tressaq il-kummenti tagħha, bi kwalunkwe pjanijiet għall-għoti jew tibdil fl-għajnuna. L-Istat ta' l-EFTA konċernat m'għandux iqiegħed il-miżuri proposti tiegħu fis-seħħ qabel ma din il-proċedura tirriżulta f'deċiżjoni finali.
         Għajnuna li tkun tqiegħdet fis-seħħ f'kontravenzjoni tad-dispożizzjonijiet imsemmija hawn fuq tikkostitwixxi ‘għajnuna illegali’.
         F'konformità ma' l-Artikolu 10 (1) f'Parti II tal-Protokol 3 tal-Ftehim dwar is-Sorveljanza u l-Qorti fejn l-Awtorità ta' Sorveljanza ta' l-EFTA għandha fil-pussess tagħha tagħrif minn sors hu liema hu rigward għajnuna allegatament illegali, din għandha teżamina dan it-tagħrif bla dewmien.
         Barra minn hekk, skond l-Artikolu 20 (2) fil-Part II tal-Protokol imsemmi hawn fuq, kwalunkwe parti interessata tista' tinforma l-Awtorità ta' Sorveljanza ta' l-EFTA dwar kwalunkwe għajnuna allegatament illegali u kwalunkwe użu allegatament ħażin ta' għajnuna (minn hawn 'il quddiem imsejjaħ ilment).
         Kwalunkwe persuna jew kumpanija tista' tressaq ilment lill-Awtorità ta' Sorveljanza ta' l-EFTA. Il-proċedura hi bla ħlas. Meta tinvestiga l-ilmenti l-Awtorità ta' Sorveljanza ta' l-EFTA għandha l-obbligu li tirrispetta r-regoli proċedurali stabbiliti fil-Protokol 3 tal-Ftehim dwar is-Sorveljanza u l-Qorti, u partikolarment id-drittijiet ta' difiża tal-Istat ta' l-EFTA konċernat.
         Barra minn hekk, bħala alternattiva, jew flimkien mat-tressiq ta' lment lill-Awtorità ta' Sorveljanza ta' l-EFTA, normalment ikun possibbli għal partijiet terzi li jsegwu l-kwistjoni quddiem il-qrati nazzjonali meta l-interessi tagħhom ikunu ntlaqtu ħażin bl-għoti ta' għajnuna illegali.
         Madanakollu, l-Awtorità ta' Sorveljanza ta' l-EFTA ma tistax tagħti parir dwar il-proċeduri nazzjonali disponibbli f'każijiet individwali.
         Il-formola ta' l-ilment fl-Anness 1, sezzjoni III ta' dawn il-Linji Gwida tistabbilixxi t-tagħrif li għandha bżonn l-Awtorità ta' Sorveljanza ta' l-EFTA sabiex issegwi lment dwar għajnuna allegatament illegali jew użata ħażin. Jekk ma jkunx possibbli li jimtlew is-sezzjonijiet kollha tal-formola, għandhom jingħataw ir-raġunijiet.
         Il-formola hi aċċessibbli fuq is-server ta' l-Internet ta' l-Awtorità ta' Sorveljanza ta' l-EFTA fl-indirizzi li ġejjin: http://www.eftasurv.int
         Is-sit internet ta' l-Awtorità ta' Sorveljanza ta' l-EFTA fih ukoll ħafna tagħrif utli dwar ir-regoli għall-għajnuna Statali li għandhom ikunu applikati fiż-Żona Ekonomika Ewropea li jistgħu jgħinu lil min jagħmel l-ilment jew il-konsulenti tagħhom sabiex jimlew il-formola.
         Il-formola tista' tintbagħat fuq dan l-indirizz:

                     L-Awtorità ta' Sorveljanza ta' l-EFTA

                     Id-Direttorat għall-Kompetizzjoni u l-Għajnuna Statali

                     74, Rue de Trèves

                     B-1040 Brussell

               SEZZJONI III
         Formola għat-tressiq ta' ilmenti li jirrigwardaw għajnuna statali allegatament illegali
         Tista' tibgħat din il-formola fl-indirizz li ġej:

                     L-Awtorità ta' Sorveljanza ta' l-EFTA

                     Id-Direttorat għall-Kompetizzjoni u l-Għajnuna Statali

                     74, Rue de Trèves

                     B-1040 Brussell

               I.A.   Tagħrif dwar il-persuna li qed tressaq l-ilment
         I.1.   Kunjom u isem tal-persuna li qed tressaq l-ilment, jew isem il-kumpanija
         I.2.   Indirizz jew Uffiċċju Reġistrat:
         I.3.   Telefon, fax, indirizz e-mail:
         I.4.   Isem, indirizz, telefon, fax, indirizz e-mail ta' persuna li tista' tkun ikkuntattjata:
         I.5.   Jekk min qed iressaq l-ilment hija intrapriża, deskrizzjoni fil-qosor ta' min qed iressaq l-ilment u l-oqsma u l-postijiet ta' attività tagħha:
         I.6.   Jekk jogħġbok ikteb fil-qosor kif l-għoti ta' l-allegata għajnuna jeffettwa l-interessi ta' min qed iressaq l-ilment.
         I.B.   Tagħrif dwar ir-rappreżentant ta' min qed iressaq l-ilment
         I.7.   Jekk l-ilment jitressaq f'isem xi ħadd ieħor (persuna jew kumpanija), jekk jogħġbok ipprovdi wkoll l-isem, l-indirizz, il-fax, l-indirizz e-mail tar-rappreżentant u eħmeż evidenza bil-miktub li turi li r-rappreżentant huwa awtorizzat li jaġixxi.
         II.   Tagħrif dwar l-Istat ta' l-EFTA
         II.1.   L-Istat ta' l-EFTA:
         II.2.   Il-livell li fih ingħatat l-għajnuna Statali allegatament illegali:

                     —

                     gvern ċentrali

                     —

                     reġjun (jekk jogħġbok speċifika)

                     —

                     oħrajn (jekk jogħġbok speċifika)

               III.   Tagħrif dwar il-miżuri ta' l-allegata għajnuna li qed jitressaq l-ilment dwarhom
         III.1.   Inti qed tilmenta dwar allegata skema ta' għajnuna, jew allegata għajnuna individwali?
         III.2.   Meta ingħatat l-allegata għajnuna jew meta kienet implimentatat l-allegata skema ta' għajnuna? Kemm damet l-allegata skema ta' għajnuna (jekk magħruf)?
         III.3.   Għal liema settur(i) ekonomiku tapplika din l-allegata għajnuna?
         III.4.   X'inhu l-ammont ta' l-allegata għajnuna? F'liema forma ngħatat (self, għotji, garanziji, inċentivi jew eżenzjonijiet fuq it-taxxa, eċċ.)?
         III.5.   Mmin hu l-benefiċjarju? Fil-każ ta' skema, min hu eleġibbli għall-allegata għajnuna?
         Jekk jogħġbok agħti t-tagħrif kollu possibbli, inkluża deskrizzjoni ta' l-attivitajiet ewlenin tal-kumpanija/kumpaniji konċernata/konċernati.
         III.6.   Għal liema skop ingħatat l-allegata għajnuna (jekk magħruf)?
         IV.   Raġunijiet għall-ilment
         Jekk jogħġbok spjga fid-dettall ir-raġunijiet għall-ilment tiegħek, inklużi r-raġunijiet għaliex ilmentajt, liema regoli tal-liġi taż-ŻEE taħseb li nkisru bl-għoti ta' l-allegata għajnuna in kwistjoni u kif din affettwat il-kundizzjonijiet tal-kompetizzjoni fiż-Żona Ekonomika Ewropea u l-kummerċ bejn il-Partijiet Kontraenti.
         Jekk l-allegata għajnuna għamlet ħsara lill-interessi personali tiegħek, jekk jogħġbok spjega kif.
         V.   Tagħrif dwar proċeduri oħra
         V.1.   Dettalji ta' kwalunkwe tressiq diġà mwettaq lill-Awtorità ta' Sorveljanza ta' l-EFTA (jekk hu possibbli, ehmeż kopji tal-korrispondenza):
         V.2.   Dettalji ta' kwalunkwe tressiq diġà mwettaq lis-servizzi tal-Kummissjoni Ewropea (jekk hu possibbli, ehmeż kopji tal-korrispondenza):
         V.3.   Tressiq imwettaq diġà lill-awtoritajiet nazzjonali (per eżempju, korpi governattivi reġjonali jew lokali, ombudsman, eċċ.; jekk inhu possibbli, ehmeż kopji tal-korrispondenza):
         V.4.   Rikors għall-qrati nazzjonali jew proċeduri oħra (per eżempju arbitraġġ jew konċiljazzjoni). (Indika jekk kienx hemm diġà deċiżjoni jew għotja u ehmeż kopja jekk inhu xieraq):
         VI.   Dokumenti ta' appoġġ
         Niżżel kwalunke dokumenti jew evidenza li tressqu b'appoġġ għall-ilment, u ehmeż il-kopji. Meta jkun possibbli, ipprovdi kopja tal-liġi nazzjonali jew miżuri oħra li jistabbilixxu l-bażi legali għall-ħlas ta' l-allegata għajnuna.
         VII.   Kunfidenzjalità
         Għandek tkun konxju li sabiex tipproteġi d-drittijiet ta' difiża ta' l-Istat ta' l-EFTA konċernat, l-Awtorità ta' Sorveljanza ta' l-EFTA jista' jkun li jkollha tiżvela l-identità tiegħek u kwalunkwe dokumenti ta' appoġġ, jew il-kontenuti tagħhom, lill-Istat ta' l-EFTA. Jekk jogħġbok indika b'mod ċar, jekk ma tixtieqx li l-identità tiegħek jew ċerti dokumenti jew tagħrif ikunu żvelati u identifika b'mod ċar il-partijiet kunfidenzjali ta' kwalunkwe dokumenti, u agħti r-raġunijiet.
         Post, data u firma ta' min qed iressaq l-ilment”


               4.11.2016

               MT

               Il-Ġurnal Uffiċjali tal-Unjoni Ewropea

               C 407/96

         P8_TA(2015)0234
   Talba għat-tneħħija tal-immunità ta' Sotirios Zarianopoulos
   Deċiżjoni tal-Parlament Ewropew tal-24 ta' Ġunju 2015 dwar it-talba għat-tneħħija tal-immunità ta' Sotirios Zarianopoulos (2015/2015(IMM))
   (2016/C 407/14)

      Il-Parlament Ewropew,

               —

               wara li kkunsidra t-talba għat-tneħħija tal-immunità ta' Sotirios Zarianopoulos, imressqa fit-8 ta' Diċembru 2014 mill-Viċi Prosekutur tal-Arios Pagos (Qorti Suprema) tal-Greċja, b'rabta mal-proċediment G2010/1744 pendenti quddiem it-Tielet Monomeles Plimmeliodikio (Qorti Monokratika tal-Maġistrati) ta' Salonka, u mħabbra fis-seduta plenarja fit-13 ta' Jannar 2015,

               —

               wara li sema' lil Sotirios Zarianopoulos, skont l-Artikolu 9(5) tar-Regoli ta' Proċedura tiegħu,

               —

               wara li kkunsidra l-Artikoli 8 u 9 tal-Protokoll Nru 7 dwar il-Privileġġi u l-Immunitajiet tal-Unjoni Ewropea kif ukoll l-Artikolu 6(2) tal-Att dwar l-elezzjoni tal-Membri tal-Parlament Ewropew b'suffraġju universali dirett, tal-20 ta' Settembru 1976,

               —

               wara li kkunsidra s-sentenzi mogħtija mill-Qorti tal-Ġustizzja tal-Unjoni Ewropea fit-12 ta' Mejju 1964, fl-10 ta' Lulju 1986, fil-15 u fil-21 ta' Ottubru 2008, fid-19 ta' Marzu 2010, fis-6 ta' Settembru 2011 u fis-17 ta' Jannar 2013 (1),

               —

               wara li kkunsidra l-Artikolu 62 tal-Kostituzzjoni tar-Repubblika Ellenika,

               —

               wara li kkunsidra l-Artikoli 5(2) u 6(1) u l-Artikolu 9 tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Affarijiet Legali (A8-0191/2015),

               A.

               billi l-Viċi Prosekutur Pubbliku tal-Arios Pagos (Qorti Suprema) tal-Greċja talab it-tneħħija tal-immunità ta' Sotirios Zarianopoulos, Membru tal-Parlament Ewropew, fil-kuntest ta' istruttorja dwar l-allegat reat;

               B.

               billi, skont l-Artikolu 9 tal-Protokoll Nru 7 dwar il-Privileġġi u l-Immunitajiet tal-Unjoni Ewropea, il-Membri tal-Parlament Ewropew jibbenefikaw fit-territorju nazzjonali mill-immunitajiet rikonoxxuti lill-Membri tal-Parlament ta' pajjiżhom;

               C.

               billi, skont l-Artikolu 62 tal-Kostituzzjoni tar-Repubblika Ellenika, matul il-leġislatura, mingħajr il-kunsens tal-parlament deputat la jista' jkun sottopost għal proċediment kriminali, arrest jew detenzjoni u lanqas suġġett għal miżuri restrittivi oħrajn tal-libertà;

               D.

               billi Sotirios Zarianopoulos huwa akkużat li rrikorra għal theddid ta' vjolenza fiżika, daħal illegalment fis-sede tat-televiżjoni pubblika Griega ERT-3 fl-4 ta' Marzu 2010 biex jinterrompi il-bullettin tal-aħbarijiet ta' nofsinhar u jaqra komunikat;

               E.

               billi huwa ċar li l-allegat reat ma għandu l-ebda rabta mal-pożizzjoni ta' Sotirios Zarianopoulos inkwantu Membru tal-Parlament Ewropew, peress li l-allegat reat huwa marbut ma' azzjoni tat-trade union Griega PAME u li Sotirios Zarianopoulos ma kienx Membru tal-Parlament Ewropew meta seħħew il-fatti;

               F.

               billi, skont l-Artikolu 8 tal-Protokoll Nru 7 dwar il-Privileġġi u l-Immunitajiet tal-Unjoni Ewropea u l-ġurisprudenza tal-Qorti tal-Ġustizzja tal-Unjoni Ewropea, opinjoni espressa fil-qadi tal-mandat ta' Membru tal-Parlament Ewropew hija definita bħala valutazzjoni suġġettiva li tippreżenta rabta diretta u evidenti mal-qadi tal-funzjonijiet parlamentari, iżda billi l-allegati azzjonijiet ta' Sotirios Zarianopoulos ma jidħlux f'din id-definizzjoni;

               G.

               billi għaldaqstant il-proċediment kriminali ma jirrigwarda l-ebda opinjoni espressa jew vot mitfugħ fil-qadi tal-mandat ta' Membru tal-Parlament Ewropew skont l-Artikolu 8 tal-Protokoll Nru 7 dwar il-Privileġġi u l-Immunitajiet tal-Unjoni Ewropea;

               H.

               billi, skont l-Artikolu 9(7) tar-Regoli ta' Proċedura, il-Kumitat għall-Affarijiet Legali fl-ebda ċirkustanza m'għandu jippronunzja ruħu dwar il-ħtija jew l-innoċenza tal-Membru, u lanqas dwar jekk l-opinjonijiet u l-atti attribwiti lilu jiġġustifikawx jew le l-prosekuzzjoni tiegħu, anke jekk, waqt li jkun qed jikkunsidra t-talba, jikseb tagħrif dettaljat tal-fatti tal-każ;

               I.

               billi, peress li Sotirios Zarianopoulos isostni li l-akkuża hija motivata minn raġunijiet politiċi, il-Kumitat, wara li sema' lill-parlamentari u wara l-eżami tad-dokumenti fornuti minn dan tal-aħħar, eżamina anki d-dikjarazzjonijiet imressqa lill-awtoritajiet ta' investigazzjoni mix-xhieda fl-2010, li jikkostitwixxu l-bażi tal-akkuża;

               J.

               billi l-imsemmijin dikjarazzjonijiet tressqu fl-ambitu tal-proċediment ġudizzjarju a karigu ta' Sotirios Zarianopoulos u li, min-naħa l-oħra, mhuwiex id-dmir tal-Kumitat li jipproċedi b'investigazzjoni dwar il-mertu tal-każ u wisq inqas jiddeċiedi dwar il-ħtija jew l-innoċenza tal-Membru tal-Parlament Ewropew sottopost għal proċediment ġudizzjarju;

               K.

               billi, għalhekk, fid-dawl tal-informazzjoni li l-Kumitat għandu fil-pussess tiegħu, ma tissussisti l-ebda raġuni biex jiġi preżunt li l-proċediment jiddependi mill-intenzjoni li tiġi preġudikata l-attività politika tal-Membru (fumus persecutionis), meta dak li jkun iqis ukoll li l-proċediment beda bosta snin qabel il-bidu tal-mandat tal-Membru;

               1.

               Jiddeċiedi li jneħħi l-immunità ta' Sotirios Zarianopoulos;

               2.

               Jagħti istruzzjonijiet lill-President tiegħu biex jgħaddi minnufih din id-deċiżjoni u r-rapport tal-kumitat responsabbli tiegħu lill-Prosekutur tar-Repubblika tal-Arios Pagos (Qorti Suprema) tal-Greċja u lil Sotirios Zarianopoulos.

      (1)  Sentenza tal-Qorti tal-Ġustizzja tal-12 ta' Mejju 1964, Wagner vs Fohrmann u Krier, 101/63, ECLI:EU:C:1964:28; sentenza tal-Qorti tal-Ġustizzja tal-10 ta' Lulju 1986, Wybot vs Faure u oħrajn, 149/85, ECLI:EU:C:1986:310; sentenza tal-Qorti tal-Prim'Istanza tal-15 ta' Ottubru 2008, Mote vs il-Parlament, T-345/05, ECLI:EU:T:2008:440; sentenza tal-Qorti tal-Ġustizzja tal-21 ta' Ottubru 2008, Marra vs De Gregorio u Clemente, C 200/07 u C-201/07, ECLI:EU:C:2008:579; sentenza tal-Qorti tal-Prim'Istanza tad-19 ta' Marzu 2010, Gollnisch vs il-Parlament, T-42/05, ECLI:EU:T:2010:102; sentenza tal-Qorti tal-Ġustizzja tas-6 ta' Settembru 2011, Patriciello, C 163/10, ECLI: EU:C:2011:543; sentenza tal-Qorti tal-Prim'Istanza tas-17 ta' Jannar 2013, Gollnisch vs il-Parlament, T-346/11 et T-347/11, ECLI:EU:T:2013:23.


title: Id-Deċiżjoni tal-Kummissjoni tat-30 ta' Lulju 1996 li tistabbilixxi kumitat konsultattiv għal prevenzjoni tal-kanċerTest b'relevanza għaż-ŻEE.

text:
Avviż Legali Importanti

|

31996D0469

Official Journal L 192 , 02/08/1996 P. 0031 - 0032

		Id-Deċiżjoni tal-Kummissjonitat-30 ta' Lulju 1996li tistabbilixxi kumitat konsultattiv għal prevenzjoni tal-kanċer(Test b'relevanza għaż-ŻEE)(96/469/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Billi l-Komunità għandha tagħti kontribut biex tiżgura livell għoli ta' protezzjoni tas-saħħa umana billi tinkoraġġixxi kooperazzjoni bejn l-Istati Membri u, jekk neċessarju, tislef appoġġ għall-azzjonijiet tagħhom;Billi l-azzjoni tal-Komunità għandha tkun diretta lejn il-prevenzjoni ta' mard, li jinkludi l-kanċer, billi tippromovi riċerka fil-kawżi u fit-trasmissjoni tagħhom kif ukoll informazzjoni u edukazzjoni dwar is-saħħa;Billi, mis-sena 1986, bdew jinżammu laqgħat ta' esperti ta' livell għoli dwar il-kanċer, fil-qafas tal-Programm "Ftehim Ewropew dwar il-Kanċer"; billi dawn l-esperti dwar il-kanċer ikkostitwixxew grupp li jipprovdi konsulenza lill-Kummissjoni fuq l-aspetti xjentifiċi tal-kanċer;Billi r-Riżoluzzjoni tal-Kunsill tas-7 ta' Lulju 1986 [1] tinnota l-konklużjonijiet tal-Kumitat ta' l-Esperti tal-Kanċer dwar il-preparazzjoni ta' l-ewwel pjan ta' azzjoni kontra l-kanċer [2];Billi, skond id-Deċiżjoni 90/238/Euratom, KEFA, KEE tal-Kunsill u r-Rappreżentati tal-Gvernijiet ta' l-Istati Membri li ltaqgħu fil-Kunsill tas-17 ta' Mejju. 1990, li tadotta pjan ta' azzjoni 1990-1994 fil-kuntest tal-Programm "Ewropa Kontra l-Kanċer" [3], il-Kummissjoni għandha tinvolvi mill-qrib esperti dwar il-prevenzjoni tal-kanċer fl-implimentazzjoni tal-pjan ta' azzjoni;Billi d-Deċiżjoni Nru. 646/96/EC [4] tal-Parlament Ewropew u tal-Kunsill, li tadotta t-tielet pjan ta' azzjoni kontra l-kanċer 1996-2000, hi diretta lejn il-prevenzjoni tal-kanċer skond il-ħtiġiet ta' l-Artikoli 3(o) u 129 tat-Trattat;Billi l-premessi ma' din id-Deċiżjoni jistqarru li, biex ikollha għad-dispożizzjoni tagħha l-informazzjoni kollha xjentifika neċessarja, il-Kummissjoni tikkopera ma' esperti xjentifiċi;Billi hu mportanti li tissaħħaħ il-bażi xjentifika fuq liema jittieħdu d-deċiżjonijiet tal-Kummissjoni;Billi, hu neċessarju għal raġunijiet ta' ċarezza u ċertezza ġuridika, li tiġi formalizzata l-eżistenza ta' dan il-grupp;Billi għandha tiġi stabbilita l-komposizzjoni tal-grupp biex jiġu kkunsidrati l-iżviluppi tad-direzzjoni u ta' l-iskop tal-programm l-"Ewropa Kontra l-Kanċer" fil-kuntest tat-tielet pjan ta' azzjoni kontra l-kanċer;Billi l-pariri xjentifiċi minn esperti Ewropej ta' livell għoli fil-prevenzjoni tal-kanċer għandhom ikunu magħmula kontinwament disponibbli f'forma ta' kumitat ta' natura konsultattiva stabbilit mill-Kummissjoni,IDDEĊIDIET KIF ĠEJ:Artikolu 1Kumitat konsultattiv għal prevenzjoni tal-kanċer, hawnhekk iżjed il quddiem msejjaħ il-"Kumitat", hu hawnhekk stabbilit mill-Kummissjoni.Il-Kumitat għandu jkun kompost minn mhux iktar minn 15-il membru.Artikolu 2Il-Kumitat jista' jkun ikkonsultat mill-Kummissjoni fuq il-kwistjonijiet kollha dwar:- data dwar il-kanċer, li tinkludi l-epidemjoloġija,- sejbien bikri tal-kanċer u screening tal-kanċer,- informazzjoni tal-pubbliku dwar il-prevenzjoni tal-kanċer,- aspetti rilatati mal-kanċer ta' l-edukazzjoni dwar is-saħħa fl-iskejjel,- proċedura ta' garanzija ta' kwalità fil-kontroll l-kanċer (li tinkludi l-kwistjoni ta' kwalità ta' ħajja għal pazjenti tal-kanċer u kura li ttaffi l-uġigħ),- aspetti preventivi li jistgħu jiġu żviluppati fuq il-bażi tar-riżultati tar-riċerka fondamentali u klinika tal-kanċer imwettqa taħt il-programm Biomed u inizjattivi oħra ta' riċerka,- taħriġ għal professjonisti sanitarji fi kwistjonijiet li jirrilataw mal-kanċer.Artikolu 31. Id-deliberazzjonijiet tal-Kumitat għandhom jirrelataw ma' talbiet ta' opinjonijiet magħmula mir-rappreżentanti tas-Servizzi tal-Kummissjoni. Ir-rappreżentanti tas-Servizzi tal-Kummissjoni, waqt li jitolbu l-opinjoni tal-Kumitat, jistgħu jistabbilixxu t-tul ta' żmien f'liema għandha tingħata l-opinjoni.2. Il-Kumitat m'għandux, fuq l-inizjattiva proprja tiegħu, jagħti opinjonijiet fuq kwistjonijiet li jidħlu fir-responsabbiltà tal-kumitati xjentifiċi l-oħra stabbiliti mill-Kummissjoni.3. Il-Kumitat għandu jagħmel kull mezz biex jagħti l-opinjoni tiegħu fuq il-bażi tal-konsensus. Id-deliberazzjonijiet tal-Kumitat m'għandhomx jiġu segwiti b'vot.4. Fejn l-opinjoni mitluba għandha l-qbil unanimu tal-membri tal-Kumitat, dan ta' l-aħħar għandu jistabbilixxi l-konklużjonijiet komuni. Fin-nuqqas ta' qbil unanimu, il-posizzjonijiet varji mittieħda fil-kors tad-deliberazzjonijiet għandhom jiddaħħlu f'rapport magħmul taħt il-patroċinju tar-rappreżentanti tas-Servizzi tal-Kummissjoni.Artikolu 4Il-membri tal-Kumitat għandhom jinħatru mill-Kummissjoni minn esperti ta' livell għoli li għandhom il-kompetenzi fl-oqsma msemmija fl-Artikolu 2.Artikolu 5Il-Kumitat għandu jaħtar president u żewġ viċipresidenti mill-membri tiegħu. L-elezzjoni għandha sseħħ b'maġġoranza ta' żewġ terzi tal-membri preżenti.Artikolu 61. Il-funzjoni ta' membru ta' Kumitat għandha ddum tliet snin. Għandha tkun imġedda. Madankollu, il-president u l-viċipresidenti tal-Kumitat ma jistgħux jiġu rieletti immedjatament wara li jkunu fil-kariga għal żewġ perijodi konsekuttivi ta' tliet snin.Wara l-iskadenza taż-żmien tal-mandat tagħhom, il-membri tal-Kumitat jistgħu jibqgħu fil-kariga sakemm jiġu kkonfirmati jew mibdula bħala membri.M'għandux jiġi provdut ħlas għall-funzjonijiet eżerċitati.2. Meta membru tal-Kumitat ma jistax jaqdi dmirijietu, jew fil-każ ta' riżenja volontarja, hu għandu jiġi mibdul għall-bqija tal-mandat tiegħu skond il-proċedura prevista, skond il-każ, fl-Artikolu 4 jew 5.Artikolu 7Il-lista tal-membri għandha tiġi ppublikata kull tliet snin mill-Kummissjoni fil-Ġurnal Uffiċjali tal-Komunitajiet Ewropej għal skopijiet ta' informazzjoni.Artikolu 81. Il-Kumitat jista' jifforma gruppi ta' ħidma li jitrattaw aspetti speċifiċi fl-oqsma tal-kompetenza msemmija fl-Artikolu 2, ppreseduti minn wieħed mill-membri tagħhom u komposti minn massimu ta' ħames personalitajiet xjentifiċi bi kwalifiki għolja. In-numru ta' gruppi ta' ħidma għandu jkun limitat għal massimu ta' ħamsa fi kwalunkwe ħin.2. Il-mandat tal-gruppi ta' ħidma għandu jkun stabbilit mill-Kumitat.Artikolu 91. Il-Kumitat jew l-gruppi ta' ħidma għandhom jiltaqgħu fuq l-istedina ta' rappreżentant tas-Servizzi tal-Kummissjoni, ġeneralment fil-bini tal-Kummissjoni.2. Ir-rappreżentanti tas-Servizzi tal-Kummissjoni, kif ukoll uffiċjali oħra u aġenti interessati tal-Kummissjoni jistgħu jipparteċipaw fil-laqgħat tal-Kumitat u tal-gruppi ta'ħidma.3. Ir-rappreżentant tas-Servizzi tal-Kummissjoni jista' jistieden individwi b'kompetenza partikolari fuq is-suġġett diskuss biex jipparteċipa fil-laqgħat bħala osservaturi, fuq bażi temporanja jew permanenti.4. Is-Servizzi tal-Kummissjoni għandhom jipprovdu s-segretarjat tal-Kumitat u tal-gruppi ta' ħidma.Artikolu 10Mingħajr preġudizzju għad-dispożizzjonijiet ta' l-Artikolu 214 tat-Trattat, il-membri tal-Kumitat għandhom ikunu obbligati li ma jiżvelawx informazzjoni li jsiru jafu biha bħala riżultat tax-xogħol tal-Kumitat meta r-rappreżentant tas-Servizzi tal-Kummissjoni jinformahom li l-opinjoni mitluba tirrelata ma' materjal ta' natura konfidenzali.F'dan il-każ, il-membri tal-Kumitat u r-rappreżentanti tas-Servizzi tal-Kummissjoni biss jistgħu jkunu preżenti fil-laqgħat.Artikolu 11Din id-Deċiżjoni għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmula fi Brussel, it-30 ta' Lulju 1996.Għall-KummissjoniPádraig FlynnMembru tal-Kummissjoni[1] ĠU C 184, tat-23.7.1986, p. 19.[2] Deċiżjoni tal-Kunsill 88/351/KEE, ĠU L 160, tat-28.6.1988, p. 52.[3] ĠU L 137, tat-30.5.1990, p. 31.[4] ĠU L 95, tas-16.4.1996, p. 9.--------------------------------------------------


title: 2009/394/KE: Deċiżjoni tal-Kunsill tat- 18 ta Mejju 2009 li tistabbilixxi l-pożizzjoni li għandha tittieħed f'isem il-Komunità fi ħdan il-Kunsill Internazzjonali taz-Zokkor fir-rigward tal-estensjoni tal-Ftehim Internazzjonali dwar iz-Zokkor tal-1992

text:
               20.5.2009

               MT

               Il-Ġurnal Uffiċjali tal-Unjoni Ewropea

               L 124/64

         DEĊIŻJONI TAL-KUNSILL
   tat-18 ta Mejju 2009
   li tistabbilixxi l-pożizzjoni li għandha tittieħed f'isem il-Komunità fi ħdan il-Kunsill Internazzjonali taz-Zokkor fir-rigward tal-estensjoni tal-Ftehim Internazzjonali dwar iz-Zokkor tal-1992
   (2009/394/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 flimkien mat-tieni subparagrafu tal-Artikolu 300(2) tiegħu,
   Wara li kkunsidra l-proposta mill-Kummissjoni,
   Billi:
   Il-Ftehim Internazzjonali taz-Zokkor tal-1992 ġie konkluż mill-Komunità permezz tad-Deċiżjoni tal-Kunsill 92/580/KEE (1) u daħal fis-seħħ fl-1 ta' Jannar 1993 għal perijodu ta' tliet snin sal-31 ta' Diċembru 1995. Minn dak iż-żmien, dan ġie estiż b'mod regolari, għal perijodi oħra ta' sentejn. L-aħħar darba li dan il-Ftehim ġie estiż kien f'Mejju 2007, permezz ta' deċiżjoni tal-Kunsill Internazzjonali taz-Zokkor, u jibqa' fis-seħħ sal-31 ta' Diċembru 2009. Huwa fl-interess tal-Komunità li ssir estensjoni oħra. Il-Kummissjoni, li tirrappreżenta lill-Komunità fil-Kunsill Internazzjonali taz-Zokkor, għandha għalhekk tiġi awtorizzata li tivvota favur din l-estensjoni,
   IDDEĊIEDA KIF ĠEJ:
   Artikolu Uniku
   Il-pożizzjoni tal-Komunità fi ħdan il-Kunsill Internazzjonali taz-Zokkor għandha tkun li tivvota favur estensjoni tal-Ftehim Internazzjonali dwar iz-Zokkor tal-1992 għal perijodu ieħor ta' mhux aktar minn sentejn.
   Il-Kummissjoni b'dan hija awtorizzata li tesprimi din ilpożizzjoni fi ħdan il-Kunsill Internazzjonali taz-Zokkor.

      Magħmul fi Brussell, 18 ta’ Mejju 2009.

            Għall-Kunsill

            Il-President

         J. KOHOUT

      (1)  ĠU L 379, 23.12.1992, p. 15.